
Priekšlikumi likumprojektā 23-TA-1660 Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā

Latvijas Profesionālo apdrošināšanas brokeru asociācija ( turpmāk tekstā “LPABA”) sniedz sekojošus priekšlikumus un/vai iebildumus:

1) Papildināt 9. panta pirmo daļu ar 7 apakšpunktu: Apdrošinātājiem ir tiesības, bet ne pienākums, pēc saviem ieskatiem piedāvāt arī citus Standartlīguma ilgumus.

LPABA ieskatā esošais regulējums nepamatoti ierobežo OCTA apdrošināšanas tirgu un apdrošināšanas komersantu rīcības brīvību izvēlēties dažādus apdrošināšanas termiņus.
Likumā ir jāregulē tikai minimālās prasības attiecībā uz termiņiem, kuri apdrošinātājiem ir obligāti jāpiedāvā, un tas nepieciešams, lai aizsargātu apdrošinājuma ņēmēju intereses un tiesības iegādāties apdrošināšanas līgumus.

2)	 Neizslēgt 11. pantu.

3) 	Iebilstam pret 13. panta papildināšanu ar 3. un 4. sadaļu, jo uzskatām, ka tā ir iejaukšanās apdrošinātāja kompetencē izvērtēt riskus un tādejādi deformē tirgu.

4) 	Aizstāt 23. panta otrajā daļā vārdus “cietušajam dzīvam” ar vārdiem “cietušajai personai dzīvai vai dzīvam”, lai neradītu dzimuma diskrimināciju likumā. Veikt šādas izmaiņas arī visur citur likuma tekstā.

5) 	Izņemt 50. panta 1. daļas 5. sadaļu.

6)	 Izņemt no 50. panta 2. daļas vārdus “Šā panta pirmās daļas 5. punktā minētā informācija ir publiski pieejama Transportlīdzekļu apdrošinātāju biroja mājaslapā internetā.”;

7) 	Papildināt no 50. panta 3. daļu ar vārdiem: “Reizi gadā šī informācija pieprasītājam ir sniedzama bez maksas, ja pieprasītājs ir pieprasījis to saņemt elektroniskā veidā.” 

8) 	Papildināt 50. panta 1. daļas 1. sadaļu  un izteikt to šādā formulējumā: “1) noslēgtajiem apdrošināšanas līgumiem vismaz pēdējo piecu gadu laikā un atbilstoši šiem līgumiem sakarā ar apdrošināšanas gadījumu iesniegto pieteikumu skaitu, uz kuru pamata veikta apdrošināšanas atlīdzības izmaksa, un par izmaksātajām atlīdzībām par katru no apdrošināšanas gadījumiem, — 15 dienu laikā pēc transportlīdzekļa īpašnieka vai — transportlīdzekļa līzinga gadījumā — transportlīdzekļa reģistrācijas apliecībā norādītā transportlīdzekļa turētāja pieprasījuma; “

9) 	Papildināt  50. panta 1. daļu ar  6. sadaļu šādā redakcijā “6) apdrošinātāju – esošo vai bijušo LTAB biedru, kuram pasludināts maksātnespējas process vai uzsākta likvidācija.”;

10) Kategoriski iebilstam pret jebkuriem mēģinājumiem LTAB funkcijas papildināt OCTA cenu salīdzināšanu, ko esam ievērojuši dažos priekšlikumos. No konkurences viedokļa nav pieļaujama situācija, ka tirgus dalībnieku izveidota organizācija nodarbojas ar savstarpējo cenu salīdzināšanu.

11) Uzskatām ka patērētāju interešu aizsardzībai ir būtiski jāmaina kārtībā kādā notiek darbība ar neapdrošinātiem transporta līdzekļiem, kuriem ir tiesības piedalīties ceļu satiksmē.
LTAB būtu piešķirama funkcija automātiski apdrošināt visus transporta līdzekļus, kuriem ir tiesības piedalīties ceļu satiksmē un kuriem nav spēkā esoša OCTA apdrošinājuma.
LTAB ir piešķirams pienākums aprēķināt apdrošināšanas prēmiju šādiem transporta līdzekļiem un pēc tam to piedzīt no transporta līdzekļu īpašniekiem.
LTAB ir tiesības aprēķināt un piedzīt šo prēmiju veicot aprēķinu pa dienām par visu laiku, kad transporta līdzeklim bija tiesības piedalīties satiksmē, bet tas nebija apdrošināts.
Personai ir tiesības LTAB deklarēt, ka transporta līdzeklis nepiedalīsies satiksmē un par šo deklarēto laiku prēmija netiek aprēķināta un piedzīta.
Administratīvi sodīt par OCTA neesamību drīkst tikai personas, kuras atrodas ceļu satiksmē bez OCTA, ja tās ir deklarējušas, ka neatradīsies ceļu satiksmē, vai arī tām nav OCTA un tām nav tiesību piedalīties ceļu satiksmē, bet tās tomēr piedalās ceļu satiksmē.


Ar cieņu
Agris Auce 
LPABA valdes  pr-js

